રાજપૂત કરણી સેના અને 'પદ્માવતી'નો વિવાદ ચરમસીમાએ છે અને બીજી બાજુ રાજ્યમાં વિધાનસભા ચૂંટણીને કારણે વાતાવરણ ગરમાયેલું છે. એવામાં ચૂંટણી પ્રચાર કરવા ગુજરાત આવેલ ભાજપના સાંસદ પરેશ રાવલને રાજપૂતો વિરુદ્ધ અપમાનજનક ટિપ્પણી કરવાની મોટી કિંમત ચૂકવવી પડી છે. પરેશ રાવલની ટિપ્પણી પર ગુસ્સે ભરાયેલા રાજપૂત કરણી સેનાના લોકોએ શનિવારે રાત્રે રાજકોટની હોટલમાં જઇ પરેશ રાવલને લાફો માર્યો હોવાની વાત જાણવા મળી છે. તેમની સાથે યુથ કોંગ્રેસના કાર્યકર્તાઓ પણ હતા. આ ઘટના બાદ તુરંત જ પોલીસનો કાફલો અને ભાજપના મોટા નેતાઓ પણ હોટલ પહોંચી ગયા હતા. જો કે, ભાજપ તરફથી આવી કોઇ પણ ઘટના થઇ હોવાની વાત નકારવામાં આવી છે.